*Klokan*

***"Klokani bez granica"***

*Udruga "Klokani bez granica" međunarodnog je karaktera i okuplja predstavnike velikog broja Europskih zemalja. Njezin je cilj popularizirati matematiku i omogućiti širenje osnovne matematičke kulture. Glavna joj je zadaća organizacija igre - natjecanja "Matematički klokan" koja popularizira matematiku među mladima. Namjera je motivirati učenike da se bave matematikom izvan redovitih školskih programa.*

*Učenici su se podijeljeni u sedam kategorija:*

***PČELICE         –*** *II razred osnovne škole – (4091 učenik) -* ***P***

***LEPTIRIĆI      –*** *III razred osnovne škole – (4123 učenika) -* ***L***

***ECOLIERS       –*** *IV i V razred osnovne škole – (6917 učenika) -* ***E***

***BENJAMINS    –*** *VI i VIIrazred osnovne škole – (5426 učenika) -* ***B***

***CADETS          –*** *VIII razred osnovne i I razred srednje škole – (3001 učenik) -* ***C***

***JUNIORS         –*** *II i III razred srednje škole – ( 1451 učenik) -* ***J***

***STUDENTS****– IV razred srednjih škola – (523 učenika) -* ***S***

*Ukupno se natjecalo* ***25532 učenika.***

***Igra - natjecanje***

*Motto igre - natjecanja "Matematički klokan" je: bez selekcije, eliminacije i finala. Natjecanje se organizira svake godine u ožujku, istoga dana, u isto vrijeme, u svim zemljama sudionicama. Sastoji se od 12 zadataka za skupine Pčelica i  Leptirić, odnosno 24 zadatka za sve ostale skupine. Zadaci su raznovrsni i poredani od lakših prema težima. Za svaki je zadatak ponuđeno pet odgovora od kojih je samo jedan ispravan. Službeni su jezici "Klokana" francuski i engleski, a pitanja su prevedena na jezike zemalja sudionica. Igra - natjecanje se samofinancira članarinom sudionika - natjecatelja. Prikupljena se sredstva koriste za organizaciju, pripremu zadataka i simbolične poklone svim natjecateljima. Najmanje polovina prikupljene svote mora se potrošiti za nagrade najboljima.*

***PROPOZICIJE***

***ZAJEDNIČKI DIO***

*ZA SKUPINE ECOLIERS, BENJAMINS, CADETS, JUNIORS I STUDENTS*

* *vrijeme pisanja je 75 minuta*
* *rješava se 24 zadatka*
* *natjecanje je pojedinačno*
* *računari su zabranjeni*
* *svaki zadatak ima pet ponuđenih odgovora od kojih je samo jedan točan*
* *prvih osam pitanja nosi po 3 boda, drugih osam po 4 boda, a trećih osam po 5 bodova*
* *ako nijedan odgovor nije zaokružen, zadatak donosi 0 bodova*
* *ako je zaokruženi odgovor pogrešan, oduzima se četvrtina bodova predviđenih za taj zadatak*
* *na početku svaki sudionik dobiva 24 boda, kako bi se izbjegli negativni bodovi*
* *najveći mogući broj bodova je 120*

*ZA SKUPINE PČELICA I LEPTIRIĆ*

* *vrijeme pisanja je 60 minuta*
* *rješava se samo 12 zadataka*
* *natjecanje je pojedinačno*
* *računari su zabranjeni*
* *prva četiri pitanja nose po 3 boda, druga četiri po 4 boda, a treća četiri po 5 bodova*
* *ako nijedan odgovor nije zaokružen, zadatak donosi 0 bodova*
* *ako je zaokruženi odgovor pogrešan, oduzima se četvrtina bodova predviđenih za taj zadatak*
* *na početku svaki sudionik dobiva 12 bodova, kako bi se izbjegli negativni bodovi*
* *najveći mogući broj bodova je 60*